Vols assistir des de Bétera a la III Marxa contra la Violència de Gènere?
Sin fecha

La Regidoria de Dona i Igualtat informa que s'obri el termini d'inscripcions per a poder participar en la III Marxa contra la Violència de Gènere organitzada per la Fundació Esportiva Municipal de l'Ajuntament de València.

L'esdeveniment, de caràcter solidari, se celebrarà el pròxim 11 de novembre a les 10:00 h Passeig de l'Albereda València i té com a objectiu involucrar a la societat en la conscienciació i sensibilització contra el maltractament a la dona.

Totes aquelles persones interessades a participar a esta cita poden inscriure's a Casa Nebot o mitjançant el correu electrònic igualtat@betera.es fins al 5 de novembre.

El cost de la inscripció és de 2 € solidaris, que es destinaran íntegrament a l'Associació ALANNA, entitat que treballa per a evitar l'exclusió social i afavorir la integració i igualtat de les dones mitjançant la realització de programes amb els col·lectius més vulnerables que envolten a les víctimes, com l'entorn familiar o els menors.

La Regidoria de Dona i Igualtat posa a la seua disposició un autobús. Places limitades. Eixida des del Rte. Fusió a les 8.30 h i tornada a les 13.30 h

El lliurament de dorsals es realitzarà el mateix dia 11 de novembre abans de l'eixida i previ pagament de la inscripció.